Diari Oficial de la Generalitat Valenciana


Sumari del DOGV 9741, del 07-12-2023 (2023/11393)

RESOLUCIÓ de 17 de novembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Educació i Formació Professional, en el capítol 2 del programa 422.40, Formació Professional i ensenyaments de règim especial, per import de 500.000,00 euros (expedient 09.032/23-184).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11194


Data del document
:   17-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 17 de novembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Educació i Formació Professional, en el capítol 2 del programa 422.40, Formació Professional i ensenyaments de règim especial, per import de 500.000,00 euros (expedient 09.032/23-184). [2023/11623]  
  
  
En la reunió de la Conferència Sectorial d'Educació, de 7 de juny de 2023, s'aprova l'acord pel qual s'autoritza la proposta de distribució territorial i els criteris de repartiment dels crèdits gestionats per comunitats autònomes destinats al desenvolupament d'accions de qualitat en el sistema de formació professional en l'exercici pressupostari 2023, per import de 53.789.812 euros, susceptible de cofinançament pel Fons Social Europeu.  
La finalitat del programa d'accions de qualitat és desenvolupar actuacions dirigides a innovar i millorar la qualitat dels ensenyaments de formació professional durant un període de temps delimitat.  
En l'annex de l'acord es determina la distribució resultant dels crèdits per a implementar les accions de qualitat en la formació professional, corresponent a la Comunitat Valenciana la quantitat de 3.059.877,00 euros, amb un termini d'execució corresponent al pressupost de l'any 2023, des de l'1 de setembre de 2023 fins al 31 de desembre de 2024.  
  
Amb la finalitat de desenvolupar el projecte, és necessari assignar part del crèdit a l'execució de l'exercici 2023, concretament una part proporcional del termini d'execució del curs 2023/2024, per import total de 500.000,00 euros, al capítol 2 del programa 422.40, Formació Professional i ensenyaments de règim especial.  
Del total d'ingressos previstos en la quantitat assignada a la Comunitat Valenciana per a la implementació de les accions de qualitat en la formació professional, l'import restant s'inclourà en el pressupost per a l'any 2024.  
Per tot això, la Conselleria d'Educació, Universitats i Ocupació proposa una generació de crèdits per import total de 500.000 euros, en capítol 2 del programa 422.40, Formació Professional i ensenyaments de règim especial, ja que no es troben previstos en el pressupost inicial de l'exercici actual.  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública adopta la següent resolució:  
  
Primer  
Autoritzar una generació de crèdit en el pressupost d'ingressos en l'aplicació pressupostària 401.01, «Transferència Estat. Àrea Educació i Investigació», per import de 500.000,00 euros.  
  
Segon  
Autoritzar una generació de crèdit en el pressupost de despeses en l'aplicació pressupostària 08.70.64.438.89.2 per import de 500.000,00 euros.  
  
Tercer  
A conseqüència de l'import generat s'inclou en la FP3 del programa 422.40 les dades relatives a l'aplicació d'ingressos 401.01, i queden establides en els termes següents:  
Codi ingrés Origen / destinació del finançament Cap. Import  
401.01 D'educació i investigació 1.526.370  
 Programes de cooperació territorial de qualitat en formació professional 2 1.526.370  
  
  
  
València, 17 de novembre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022, DOGV 9360): Carlos Pablo Gracia Calandín.